CELEX: 62008TN0535
Language: mt
Date: 2008-12-08 00:00:00
Title: Kawża T-535/08: Rikors ippreżentat fit- 8 ta' Diċembru 2008 — Tuzzi fashion GmbH vs UASI — El Corte Inglés (Emidio Tucci)

7.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/28
            
         Rikors ippreżentat fit-8 ta' Diċembru 2008 — Tuzzi fashion GmbH vs UASI — El Corte Inglés (Emidio Tucci)
   (Kawża T-535/08)
   (2009/C 55/52)
   Lingwa tar-rikors: L-Ingliż
   Partijiet
   
      Rikorrenti: Tuzzi fashion GmbH (Fulda, il-Ġermanja) (rappreżentanti: R. Kunze u G. Würtenberger, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: El Corte Inglés, SA (Madrid, Spanja)
   Talbiet tar-rikorrenti
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-23 ta' Settembru 2008 fil-Każ R-1561/2007-2; u
            
         
               —
            
            
               tikkundanna lill-konvenut għall-ispejjeż.
            
         Motivi u argumenti prinċipali
   
      Applikant għat-trade mark Komunitarja: Il-parti l-oħra quddiem il-Bord tal-Appell
   
      Trade mark Komunitarja kkonċernata: It-trade mark figurattiva “Emidio Tucci” għal prodotti fil-klassi 25
   
      Proprjetarju tat-trade mark jew tas-sinjal invokat in sostenn tal-oppożizzjoni: Ir-rikorrenti
   
      Trade mark jew sinjal invokat in sostenn tal-oppożizzjoni: It-trade mark verbali “TUZZI” irreġistrata fil-Ġermanja bin-Nru 1 078 843 għal prodotti fil-klassi 25; it-trade mark verbali “TUZZI” irreġistrata fl-Awstrija, fi Franza, fil-Benelux u fil-Polonja bin-Nru 496 835 għal prodotti fil-klassi 25; l-isem kummerċjali “TUZZI FASHION GMBH” użat fil-Ġermanja għal negozju fil-qasam tal-ħwejjeġ.
   
      Deċiżjoni tad-Diviżjoni tal-Oppożizzjoni: Oppożizzjoni miċħuda fit-totalità tagħha
   
      Deċiżjoni tal-Bord tal-Appell: Appell miċħud
   
      Motivi invokati: Ksur tal-Artikolu 8(1) u (4) tar-Regolament tal-Kunsill (KE) Nru 40/94 sa fejn il-Bord tal-Appell għamel evalwazzjoni żbaljata tal-probbabbiltà ta' konfużjoni bejn it-trade marks ikkonċernati; ksur tal-Artikolu 73 tar-Regolament tal-Kunsill (KE) Nru 40/94 sa fejn il-Bord tal-Appell ma rrispondiex it-talbiet tar-rikorrenti b'mod eżawrjenti u sa fejn ma esponiex b'mod oġġettiv il-motivi li fuqhom kienet ibbażata d-deċiżjoni tiegħu; ksur tal-Artikolu 74 tar-Regolament tal-Kunsill (KE) Nru 40/94 sa fejn il-Bord tal-Appell ma llimitax l-evalwazzjoni tiegħu għall-motivi invokati mill-partijiet; ksur tal-Artikolu 79 tar-Regolament tal-Kunsill (KE) Nru 40/94 sa fejn, fl-evalwazzjoni tiegħu tal-motiv ibbażat fuq abbuż tal-liġi, il-Bord tal-Appell injora l-prinċipji ġenerali fil-qasam tal-liġi proċedurali rikonoxxuti mill-Istati Membri.